BA ทุกเที่ยวบินเป็นใจ งบฯ Q2 สดใสพลิกกำไรกว่า 91 ลบ.
BA ทุกเที่ยวบินเป็นใจผู้โดยสารเพิ่มขึ้น งบฯ Q2 สดใสพลิกกำไรกว่า 91 ลบ.จากปีก่อนที่ขาดทุนสุทธิ 325.89 ลบ.ขณะที่ 6 เดือนแรกกำไรสุทธิ 1.16 พันลบ.จากปีก่อนที่มีกำไร 187.93 ลบ.
13 ส.ค. 2558

บริษัท การบินกรุงเทพ จำกัด (มหาชน) หรือ BA รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 91.48 ล้านบาท หรือมีกำไรสุทธิ 0.044 บาทต่อหุ้น เทียบกับช่วงเดียวกันของปีก่อนที่ผลขาดทุนสุทธิ 325.89 ล้านบาท หรือขาดทุนสุทธิ 0.206 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 1.16 พันล้านบาท หรือ 0.553 บาทต่อหุ้น จากช่วงเดียวกันของปีก่อนที่มีกำไรสุทธิ 187.93 ล้านบาท หรือ 0.119 บาทต่อหุ้น
ทั้งนี้ ผลการดำเนินงานที่พลิกกำไร ซึ่งเป็นผลมาจากราคาบัตรโดยสารเฉลี่ย และจำนวนผู้โดยสารที่เพิ่มขึ้นเป็นหลัก ในขณะที่ปริมาณการขนส่งผู้โดยสารเพิ่มขึ้นและมีอัตราบรรทุกผู้โดยสารเฉลี่ยเพิ่มขึ้น